Ir-Regolament tal-Kummissjoni (KE) Nru 1618/1999
tat-23 ta' Lulju 1999
dwar il-kriterji għall-valutazzjoni tal-kwalità ta' l-istatistika strutturali tal-kummerċ
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE, Euratom) Nru 58/97 ta' l-20 ta' Diċembru 1996 dwar l-istatistika strutturali tal-kummerċ [1], kif l-aħħar emendat bir-Regolament (KE, Euratom) Nru 410/98 [2], u b'mod partikolari l-Artikolu 12(vi) tiegħu,
(1) Billi r-Regolament (KE, Euratom) Nru 58/97 stabbilixxa qafas komuni għall-produzzjoni ta' l-istatistika Komunitarja dwar l-istruttura, l-attività, il-kompetittività u l-andament tal-kummerċ fil-Komunità;
(2) Billi l-Kummissjoni għandha tissottometti rapport lill-Parlament Ewropew u lill-Kunsill dwar din l-istatistika u b'mod partikolari dwar il-kwalità u l-piż tagħha fuq il-kummerċ;
(3) Billi huwa meħtieġ li l-Kummissjoni tiddetermina l-kriterji għall-valutazzjoni tal-kwalità ta' l-istatistika strutturali tal-kummerċ;
(4) Billi l-miżuri pprovduti f'dan ir-Regolament huma konformi ma' l-opinjoni tal-Kumitat tal-Programm ta' l-Istatistika,
ADOTTAT DAN IR-REGOLAMENT
L-Artikolu 1
Il-kriterji għall-valutazzjoni tal-kwalità msemmija fl-Artikolu 7 tar-Regolament (KE, Euratom) Nru 58/97 huma speċifikati fl-Anness ta' dan ir-Regolament.
L-Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' Lulju 1999.